દરરોજ આપણી જાણ્યે અજાણ્યે પરીક્ષા થાય જ છે અને આપણે સફળ થવાના પ્રયાસો પણ કરતા જ હોઈએ છીએ. ૩ ઈડિયટ્સ ફિલ્મમાં જેમ કહે છે તેમ મિલિયન્સ સ્પર્મ સાથે રેસ લગાવી, સફળતા મળી અને જીવન મળ્યું. આમ તો જીવનની શરૂઆતથી જ આપણે પરિક્ષા, પ્રયાસો અને સફળ થવાનું કામ શરુ કરી દીધું છે. ત્યાર પછી માંના ઉદરમાં, જન્મ સમયે, પછી તો શરુ થઈ જાય હારમાળા એક પછી એક પરિક્ષાની… બેસવાની, ઉભવાની, ચાલવાની, દોડવાની, બોલવાની, આ દરેક પરિક્ષામાં પ્રયાસો થકી સફળતા મેળવીએ જ છીએ…ત્યાર પછી શાળાનો પહેલો દિવસ, લખવું, વાંચવું, નવું નવું જાણવું, શીખવું… આ બધામાં આપણે સફળ થઈએ છીએ… અને નાની નાની વાતોમાં કેટલા ખુશ થઈએ છીએ.